**ΠΕΡΙΟΥΣΙΑΚΑ ΣΤΟΙΧΕΙΑ ΕΛΛΗΝΙΚΟΥ ΔΗΜΟΣΙΟΥ –**

**ΑΠΟΚΡΑΤΙΚΟΠΟΙΗΣΕΙΣ**

Το Ελληνικό Δημόσιο έχει εκπονήσει και υλοποιεί ένα φιλόδοξο πρόγραμμα ιδιωτικοποιήσεων και αξιοποίησης της περιουσίας του, κύριος στόχος του οποίου είναι η προσέλκυση σημαντικών κεφαλαίων, για την επανεκκίνηση της ελληνικής οικονομίας και την ενίσχυση της οικονομικής ανάπτυξης.

Η αξιόπιστη υλοποίηση του προγράμματος συμβάλλει στη δημιουργία κλίματος εμπιστοσύνης προς τη χώρα μας, διευκολύνει το άνοιγμα των σχετικών αγορών και την αύξηση της απασχόλησης. Ταυτόχρονα, με τη μεταφορά επιλεγμένων περιουσιακών στοιχείων στον ιδιωτικό τομέα θα προκύψουν σημαντικά άμεσα οφέλη για την ελληνική οικονομία όπως:

* η ενίσχυση του ανταγωνισμού με το άνοιγμα των αγορών,
* η δημιουργία νέων θέσεων εργασίας,
* η παροχή καλύτερων υπηρεσιών προς τους πολίτες,
* η μείωση του δημόσιου χρέους,
* η μείωση των σχετικών με τα συγκεκριμένα περιουσιακά στοιχεία κρατικών δαπανών,
* η αύξηση των φορολογικών εσόδων.

Η υλοποίηση του σχετικού προγράμματος γίνεται από το Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ) επιδίωξη του οποίου είναι η μεγιστοποίηση των ωφελειών για το Ελληνικό Δημόσιο επιστρατεύοντας με διαφάνεια αλλά και ευελιξία τα εργαλεία και τις συνθήκες της αγοράς και διαμορφώνοντας κάθε φορά τους καλύτερους δυνατούς όρους αξιοποίησης της δημόσιας περιουσίας.

Από την 1η Ιουλίου 2011 έχει περιέλθει στο ΤΑΙΠΕΔ ένα ευρύ χαρτοφυλάκιο περιουσιακών στοιχείων του Δημοσίου στο οποίο περιλαμβάνονται:

* ακίνητα του δημόσιου τομέα, τα οποία διαχειρίζονται δημόσιες κτηματικές υπηρεσίες, η ΕΤΑΔ ΑΕ, ΔΕΚΟ ή διάφορα Υπουργεία,
* υποδομές διαθέσιμες για χρήση, στις οποίες εντάσσονται μαρίνες, λιμάνια, αεροδρόμια, αυτοκινητόδρομοι,
* ενέργεια, στην οποία εντάσσονται περιουσιακά στοιχεία των κλάδων διανομής-αποθήκευσης αερίου, διύλισης πετρελαίου και παραγωγής ηλεκτρισμού και
* λοιπά περιουσιακά στοιχεία, στα οποία περιλαμβάνονταν μεταξύ άλλων οι μετοχές εταιρειών τυχερών παιχνιδιών, των ΟΛΠ και ΟΛΘ, των ΤΡΑΙΝΟΣΕ και ΕΕΣΣΤΥ, τραπεζών, οι άδειες εκμετάλλευσης των κρατικών λαχείων και χρήσης ραδιοσυχνοτήτων, κ.λπ.

Αξίζει να επισημανθεί ότι το ΤΑΙΠΕΔ υλοποιεί ένα ευρύ πρόγραμμα αξιοποίησης της ακίνητης περιουσίας του Δημοσίου. Πολλά από τα περιουσιακά στοιχεία είναι εδαφικές εκτάσεις που, εκ των πραγμάτων, απαιτούν σημαντικό χρόνο προκειμένου να προετοιμαστούν προς αξιοποίηση. Σημαντικά έσοδα προήλθαν από ένα μεγάλο αριθμό ακινήτων μέχρι σήμερα, ενώ από το 2016 στο ΤΑΙΠΕΔ παραμένουν περί τα 70 σημαντικά ακίνητα, τα οποία είναι ώριμα προς αξιοποίηση.

Κατά τη λειτουργία του Ταμείου από το 2011 έως και το 2016: α) υλοποιήθηκαν έργα αποκρατικοποιήσεων με την υποβολή δεσμευτικών προσφορών συνολικής αξίας 6,9 δισ. ευρώ και β) εισπράχθηκαν - εκπεφρασμένα σε ταμειακή βάση - έσοδα από ολοκληρωμένες συναλλαγές συνολικής αξίας 3,4 δισ. ευρώ (πίνακας 5.1).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Πίνακας 5.1 Έσοδα από αποκρατικοποιήσεις**  **(σε εκατ. ευρώ)** | | | | | | | | | | |
|  | | | | | | | | | | |
| **Έργο** | **Συνολικό Τίμημα** | **Καταβεβλημένο** | **Πρώτη καταβολή τιμήματος** | **Δόσεις / Τέλη Παραχώρησης** | | | | | | |
| **2011** | **2012** | **2013** | **2014** | **2015** | **2016** | **2017** |
| Χορήγηση δικαιωμάτων χρήσεως ραδιοσυχνοτήτων στις ζώνες των 900 MHz και 1800 MHZ | 393,5 | 386,8 | 2011 | 316,7 |  |  |  | 34,2 | 35,9 | 37,7 |
| Πώληση άδειας εγκατάστασης και λειτουργίας παιγνιομηχανημάτων (VLTs) | 560,0 | 560,0 | 2011 | 474,0 |  | 86,0 |  |  |  |  |
| Επέκταση διάρκειας σύμβασης δικαιώματος διεξαγωγής παιγνίων μεταξύ Ελληνικού Δημοσίου και ΟΠΑΠ για 10 χρόνια | 375,0 | 375,0 | 2011 | 375,0 |  |  |  |  |  |  |
| Μετοχές ΕΤΕ - ALPHA - ΠΕΙΡΑΙΩΣ | 14,7 | 14,7 | 2012 |  | 5,2 | 9,5 |  |  |  |  |
| Πώληση επιλεγμένων κτιρίων εξωτερικού (Λονδίνο, Τασκένδη, Βρυξέλλες) | 30,3 | 30,3 | 2013 |  |  | 30,3 |  |  |  |  |
| Πώληση άδειας Κρατικών Λαχείων | 490,0\* | 190,0 | 2013 |  |  | 190,0 |  |  |  |  |
| Πώληση 33% μετοχών ΟΠΑΠ | 652,0 | 631,0 | 2013 |  |  | 622,0 | 3,0 | 3,0 | 3,0 | 3,0 |
| Μετοχές ΟΠΑΠ | 21,6 | 21,6 | 2013 |  |  | 21,6 |  |  |  |  |
| Εκμίσθωση για 90 έτη του κτιρίου Διεθνούς Κέντρου Ραδιοτηλεόρασης (IBC) | 81,0 | 81,0 | 2013 |  |  | 81,0 |  |  |  |  |
| E-AUCTION I | 11,0 | 10,3 | 2013 |  |  |  | 8,0 | 1,9 | 0,368 | 0,3 |
| Πώληση επιλεγμένων κτιρίων εξωτερικού (Ντίσελντορφ) | 0,8 | 0,8 | 2014 |  |  |  | 0,8 |  |  |  |
| Παλιούρι | 14,0 | 12,0 | 2014 |  |  |  | 7,0 | 3,0 | 2,0 | 2,0 |
| Ψηφιακό Μέρισμα | 385,0 | 333,4 | 2014 |  |  |  | 114,0 | 189,8 | 29,6 | 31,1 |
| Πώληση και επαναμίσθωση επιλεγμένων κτιρίων του Δημοσίου (28 ακίνητα) | 261,3 | 261,3 | 2014 |  |  |  | 261,3 |  |  |  |
| E-AUCTION II | 1,8 | 0,8 | 2014 |  |  |  |  | 0,5 | 0,3 | 0,3 |
| E-AUCTION III | 8,5 | 6,1 | 2015 |  |  |  |  | 5,3 | 0,8 | 0,8 |
| Πώληση επιλεγμένων κτιρίων εξωτερικού (Βελιγράδι) | 2,4 | 2,4 | 2015 |  |  |  |  | 2,4 |  |  |
| Ξενία Σκιάθου | 2,6 | 2,6 | 2015 |  |  |  |  | 2,6 |  |  |
| Άγιος Ιωάννης | 9,6 | 9,6 | 2015 |  |  |  |  | 9,6 |  |  |
| Αμοιβαίο Ιπποδρομιακό Στοίχημα | 40,5 | 20,3 | 2015 |  |  |  |  | 8,1 | 12,2 | 22,2 |
| E-AUCTION IV | 0,44 | 0,26 | 2015 |  |  |  |  | 0,10 | 0,16 | 0,05 |
| Πώληση επιλεγμένων κτιρίων εξωτερικού (Νέα Υόρκη, Ουάσιγκτον) | 10,6 | 10,6 | 2016 |  |  |  |  |  | 10,6 |  |
| Πώληση επιλεγμένων κτιρίων εξωτερικού (Ρώμη, Ερεβάν) | 10,8 | 10,8 | 2016 |  |  |  |  |  | 10,8 |  |
| Πώληση επιλεγμένων κτιρίων εξωτερικού (Λουμπλιάνα) | 0,6 | 0,6 | 2016 |  |  |  |  |  | 0,6 |  |
| Οργανισμός Λιμένος Πειραιά (51% + 16%) | 368,5 | 280,5 | 2016 |  |  |  |  |  | 280,5 |  |
| E-AUCTION VI | 18,5 | 3,8 | 2016 |  |  |  |  |  | 3,8 | 3,7 |
| Αστήρ Βουλιαγμένης | 95,0 | 95,0 | 2016 |  |  |  |  |  | 95,0 |  |
| Κασσιώπη | 23,0 | 10,0 | 2016 |  |  |  |  |  | 10,0 | 3,0 |
| Αγορά Μοδιάνο, Θεσσαλονίκη | 1,90 | 0,38 | 2016 |  |  |  |  |  | 0,38 | 0,38 |
| Πώληση 2 Airbus | 3,84 | 3,84 | 2016 |  |  |  |  |  | 3,84 |  |
| E-AUCTION V | 0,8 | - | 2017 |  |  |  |  |  |  | 0,8 |
| Περιφερειακά Αεροδρόμια | 2.150,0 | - | 2017 |  |  |  |  |  |  | 1.234,0 |
| Αφάντου, Ρόδος | 42,1 | - | 2017 |  |  |  |  |  |  | 27,5 |
| Αξιοποίηση έκτασης Ελληνικού | 915,0 | - | 2017 |  |  |  |  |  |  | 300,0 |
| ΤΡΑΙΝΟΣΕ | 45,0 | - | 2017 |  |  |  |  |  |  | 45,0 |
| ΔΕΣΦΑ | 188,0 | - | 2017 |  |  |  |  |  |  | 188,0 |
| Λοιπά ακίνητα | 110,0 | - | 2017 |  |  |  |  |  |  | 110,0 |
| E-AUCTION VI | 20,0 | - | 2017 |  |  |  |  |  |  | 20,0 |
| **Σύνολο έργων:38** | **6.869,8** | **3.365,7** |  | **1.165,7** | **5,2** | **1.040,4** | **394,1** | **260,6** | **499,8** | **2.029,8** |

\* Από το συνολικό τίμημα των 490 εκατ. ευρώ, τα 300 εκατ. ευρώ αποδίδονται απευθείας στο Ελληνικό Δημόσιο

Σημειώνεται ότι η διαφορά που προκύπτει μεταξύ του συνολικού τιμήματος, του καταβεβλημένου τιμήματος και των εκτιμήσεων του έτους 2017

[ήτοι:6.869,8-(3.367,7+2.029,8)=1.474,3], αφορά το τίμημα, το οποίο αναμένεται να εισπραχθεί από το έτος 2018 και εφεξής.

Πιο συγκεκριμένα:

* Η πώληση του 67% των μετοχών του Οργανισμού Λιμένος Πειραιώς σε δύο δόσεις (51% + 16%) ολοκληρώθηκε το 2016 και εισπράχθηκε το τίμημα, το οποίο αντιστοιχεί στο 51% των μετοχών (πρώτη εκταμίευση).
* Η πώληση των μετοχών του Αστήρ Παλλάς Βουλιαγμένης ολοκληρώθηκε το 2016 και εισπράχθηκε το συνολικό τίμημα.
* Η πώληση 2 Airbus, ολοκληρώθηκε το 2016 και εισπράχθηκε το αντίστοιχο τίμημα.
* Ολοκληρώθηκε, το 2016, ο διαγωνισμός για την πώληση του 100% των μετοχών της ΤΡΑΙΝΟΣΕ ΑΕ. Το συνολικό τίμημα αναμένεται να εισπραχθεί το 2017.
* Η παραχώρηση των 14 περιφερειακών αεροδρομίων για 40+10 έτη, εκτιμάται ότι θα ολοκληρωθεί στις αρχές του 2017, οπότε και αναμένεται να καταβληθεί η πρώτη δόση του αντιτίμου από τους επενδυτές, ύψους 1.234 εκατ. ευρώ. Επιπλέον του τιμήματος των 1.234 εκατ. ευρώ θα καταβάλλεται ετήσιο τέλος παραχώρησης, της τάξεως των 22,9 εκατ. ευρώ για 40 έτη.
* Ολοκληρώθηκε η αξιοποίηση επιλεγμένων ακινήτων και εκτάσεων στην Ελλάδα και στο εξωτερικό.
* Ο διαγωνισμός της πώλησης του 66% της ΔΕΣΦΑ ΑΕ, εκτιμάται ότι θα ολοκληρωθεί εντός του 2017, οπότε και αναμένεται να εισπραχθεί το αντίστοιχο τίμημα.
* Αναμένεται το τέλος της διαδικασίας πλήρωσης των αναβλητικών αιρέσεων για την ολοκλήρωση της συναλλαγής, που αφορά στην πώληση του 100% των μετοχών της Ελληνικό ΑΕ. Η πρώτη δόση του τιμήματος αναμένεται να καταβληθεί το 2017.

Επιπλέον, βρίσκονται σε εξέλιξη οι ακόλουθοι διαγωνισμοί περιουσιακών στοιχείων:

* η πώληση του 67% των μετοχών του Οργανισμού Λιμένος Θεσσαλονίκης,
* η πώληση του 100% των μετοχών της ΕΕΣΣΤΥ,
* η παράταση της Σύμβασης Παραχώρησης (για 20 χρόνια) του Διεθνούς Αερολιμένα Αθηνών «Ελ. Βενιζέλος»,
* η μακροχρόνια παραχώρηση του δικαιώματος λειτουργίας, συντήρησης και εκμετάλλευσης του αυτοκινητοδρόμου «Εγνατία Οδός» και των επί του αυτοκινητοδρόμου τριών Κάθετων Αξόνων,
* η παραχώρηση του δικαιώματος χρήσης, λειτουργίας, διαχείρισης και εκμετάλλευσης των Μαρίνων Χίου, Πύλου και Θεσσαλονίκης (Αρετσού, Καλαμαριά) και Αλίμου,
* η αξιοποίηση του ακινήτου Castelo Bibelli στην Κέρκυρα, η αξιοποίηση ακινήτων σε πόλεις του εξωτερικού και στην Ελλάδα.

Τα συνολικά έσοδα για το 2017, τα οποία αναμένεται να πραγματοποιηθούν από το ΤΑΙΠΕΔ, ανέρχονται σε 2.590 εκατ. ευρώ, όπως παρουσιάζονται στον παρακάτω πίνακα.

**Πίνακας 5… (σε εκατ. ευρώ)**

|  |  |  |
| --- | --- | --- |
|  | **Στόχος εσόδων\* 2017** | **(σε εκατ. ευρώ)** |
| 1 | Προσδοκώμενα έσοδα από διαγωνισμούς, για τους οποίους έχουν υποβληθεί δεσμευτικές προσφορές, με αναμενόμενη πρώτη εκταμίευση το 2017 | 1.925 |
| 2 | Έσοδα από καταβολές δόσεων, ολοκληρωμένων συναλλαγών προηγούμενων ετών (έως 2016) | 105 |
| 3 | Εκτιμώμενα έσοδα από διαγωνισμούς έργων, οι οποίοι αναμένεται να ολοκληρωθούν το 2017 | 560 |
|  | **Σύνολο εκτιμώμενων εσόδων 2017** | **2.590** |

\*Εκπεφρασμένα σε ταμειακή βάση

Ακολουθούν πίνακες με το μετοχολόγιο ΤΑΙΠΕΔ (Πίνακας 5.2)

|  |  |  |  |
| --- | --- | --- | --- |
| **Πίνακας 5.2 Μετοχολόγιο Ταμείου Αξιοποίησης Ιδιωτικής Περιουσίας του Δημοσίου**  **(ΤΑΙΠΕΔ) ΑΕ**  **(αφορά μετοχές κυριότητας ΕΔ που περιλαμβάνονται στο Πρόγραμμα Αποκρατικοποιήσεων**  **και μεταφέρθηκαν με απόφαση της ΔΕΑΑ στο ΤΑΙΠΕΔ ΑΕ σύμφωνα με το Ν. 3986/2011)** | | | |
|  |  |  |  |
| **ΕΙΣΗΓΜΕΝΕΣ ΣΤΟ ΧΑ** | | | |
| **Εταιρεία** | **Συνολικός αριθμός μετοχών** | **Αριθμός μετοχών**  **κυριότητας ΤΑΙΠΕΔ** | **Ποσοστό ΤΑΙΠΕΔ**  **επί του ΜΚ (%)** |
| Ελληνικά Πετρέλαια ΑΕ | 305.635.185 | 108.430.304 | 35,48 |
| ΕΥΑΘ | 36.300.000 | 26.868.000 | 74,02 |
| ΕΥΔΑΠ | 106.500.000 | 29.074.500 | 27,30 |
| ΟΛΘ | 10.080.000 | 7.486.194 | 74,27 |
| ΟΛΠ | 25.000.000 | 5.784.440 | 23,14 |
| ΔΕΗ | 232.000.000 | 39.440.000 | 17,00 |
| ΟΤΕ | 490.150.389 | 24.507.520 | 5,00 |
| **ΜΗ ΕΙΣΗΓΜΕΝΕΣ ΣΤΟ ΧΑ** | | | |
| **Εταιρεία** | **Συνολικό μετοχικό κεφάλαιο**  **(σε ευρώ)** | **Μετοχικό κεφάλαιο**  **κυριότητας ΤΑΙΠΕΔ**  **(σε ευρώ)** | **Ποσοστό ΤΑΙΠΕΔ**  **επί του ΜΚ (%)** |
| Ελληνικό ΑΕ | 3.800.000 | 3.800.000 | 100,00 |
| Διεθνής Αερολιμένας Αθηνών ΑΕ | 300.000.000 | 90.000.000 | 30,00 |
| ΛΑΡΚΟ | 109.327.633 | 60.337.942 | 55,19 |
| ΔΕΠΑ ΑΕ | 991.238.046 | 644.304.730 | 65,00 |
| Οργανισμός Διεξαγωγής Ιπποδρομιών Ελλάδος (ΟΔΙΕ) ΑΕ | 109.512.066 | 109.512.066 | 100,00 |
| ΕΕΣΣΤΥ ΑΕ | 64.421.500 | 64.421.500 | 100,00 |
| ΤΡΑΙΝΟΣΕ ΑΕ | 213.043.400 | 213.043.400 | 100,00 |
| Επενδύσεις Νέας Κέρκυρας ΑΕ | 18.810.000 | 18.810.000 | 100,0 |
| Οργανισμός Λιμένος Αλεξανδρούπολης | 1.354.741 | 1.354.741 | 100,00 |
| Οργανισμός Λιμένος Βόλου | 8.192.157 | 8.192.157 | 100,00 |
| Οργανισμός Λιμένος Ελευσίνας | 895.400 | 895.400 | 100,00 |
| Οργανισμός Λιμένος Ηγουμενίτσας | 9.783.640 | 9.783.640 | 100,00 |
| Οργανισμός Λιμένος Ηρακλείου | 1.533.515 | 1.533.515 | 100,00 |
| Οργανισμός Λιμένος Καβάλας | 8.605.775 | 8.605.775 | 100,00 |
| Οργανισμός Λιμένος Κέρκυρας | 2.500.206 | 2.500.206 | 100,00 |
| Οργανισμός Λιμένος Λαυρίου | 303.051 | 303.051 | 100,00 |
| Οργανισμός Λιμένος Πατρών | 17.389.590 | 17.389.590 | 100,00 |
| Οργανισμός Λιμένος Ραφήνας | 681.409 | 681.409 | 100,00 |

Πηγή: ΤΑΙΠΕΔ και Γενική Γραμματεία Δημόσιας Περιουσίας

Θα πρέπει να σημειωθεί ότι βρίσκεται υπό συζήτηση το θέμα της μεταφοράς των μετοχών των 10 Οργανισμών Λιμένων (Αλεξανδρούπολης, Βόλου, Ελευσίνας, Ηγουμενίτσας, Ηρακλείου, Καβάλας, Κέρκυρας, Λαυρίου, Πατρών και Ραφήνας) από το ΤΑΙΠΕΔ στην Ελληνική Εταιρεία Συμμετοχών και Περιουσίας ΑΕ.

|  |  |
| --- | --- |
| **Πίνακας 5.3 Μετοχολόγιο Ελληνικού Δημοσίου**  **Προνομιούχες μετοχές άρθρου 1 του ν. 3723/2008** | |
|  | |
| **Πιστωτικό ίδρυμα** | **Προνομιούχες μετοχές**  **(ποσά σε ευρώ)** |
| EFG Eurobank | 950.125.000,00 |
| Attica Bank | 100.199.999,90 |
| Σύνολο (Α) | 1.050.324.999,90 |
| **Πιστωτικά ιδρύματα υπό ειδική εκκαθάριση** |  |
| Πανελλήνια Τράπεζα | 28.300.000,00 |
| Proton Bank | 79.999.999,79 |
| Ταχυδρομικό Ταμιευτήριο | 224.960.000,00 |
| FBB-ΠΡΩΤΗ ΕΠΙΧΕΙΡΗΜΑΤΙΚΗ ΤΡΑΠΕΖΑ ΑΕ | 50.000.000,00 |
| Σύνολο (Β) | 383.259.995,79 |
| **Σύνολο (Α)+(Β)** | **1.433.584.995,69** |

Πηγή: Γενική Γραμματεία Δημόσιας Περιουσίας

|  |  |  |  |
| --- | --- | --- | --- |
| **Πίνακας 5.4 Μετοχολόγιο Ελληνικού Δημοσίου**  **Εισηγμένες στο ΧΑ** | | | |
|  |  |  |  |
| **Εταιρεία** | **Συνολικός αριθμός μετοχών** | **Αριθμός μετοχών**  **κυριότητας ΕΔ** | **Ποσοστό ΕΔ**  **επί του ΜΚ (%)** |
| ΔΕΗ\* | 232.000.000 | 79.165.114 | 34,12 |
| ΟΤΕ | 490.150.389 | 4.901.507 | 1,00 |
| ΕΥΔΑΠ\* | 106.500.000 | 36.245.240 | 34,03 |
| Τράπεζα Ελλάδος | 19.864.886 | 1.774.088 | 8,93 |
| ΑΓΕΤ ΗΡΑΚΛΗΣ | 71.082.707 | 742 | 0,00 |
| ΥΓΕΙΑ | 305.732.436 | 33.660 | 0,01 |
| ΚΑΕ (FOLLI FOLLIE GROUP) | 66.948.210 | 643.887 | 0,96 |
| NUTRIART ABEE | 42.501.273 | 140.784 | 0,33 |
| ΤΙΤΑΝ | 77.063.568 | 30.464 | 0,04 |
| ΠΕΤΖΕΤΑΚΙΣ ΑΕ | 25.583.146 | 128.857 | 0,50 |
| ATTICA AE ΣΥΜΜΕΤΟΧΩΝ | 191.660.320 | 110 | 0,00 |
| ΚΕΚΡΟΨ | 13.202.756 | 3.777 | 0,03 |
| ΚΕΡΑΜΕΙΑ ΑΛΛΑΤΙΝΗ-ΑΣΤΙΚΑ ΑΚΙΝΗΤΑ | 24.619.524 | 317.887 | 1,29 |

Πηγή: Γενική Γραμματεία Δημόσιας Περιουσίας

\* Επιχειρήσεις που μεταβιβάζονται στην ΕΔΗΣ-Ομάδα Β’ (βλ. παρ.3 αρ.2 ν. 4425/2016 (ΦΕΚ 185 τ.Α’), όταν η εταιρεία αποκτήσει νομική προσωπικότητα (βλ. παρ.2 αρ. 184 ν. 4389/2016 (ΦΕΚ 94 τ.Α’)

| **Πίνακας 5.5 Μετοχολόγιο Ελληνικού Δημοσίου** Μη εισηγμένες στο ΧΑ | | | |
| --- | --- | --- | --- |
|  |  | |  |
| Εταιρεία | **Συνολικό μετοχικό κεφάλαιο**  **(σε ευρώ)** | **Μετοχικό κεφάλαιο**  **κυριότητας του ΕΔ (σε ευρώ)** | Ποσοστό ΕΔεπί του ΜΚ (%) |
|  |  |  |  |
| **ΑΜΥΝΤΙΚΕΣ ΒΙΟΜΗΧΑΝΙΕΣ** |  |  |  |
| Ελληνική Αεροπορική Βιομηχανία (ΕΑΒ) ΑΕ | 1.224.492.240 | 1.220.887.440 | 99,71 |
| Ελληνικά Συστήματα Παραγωγής Πολιτικών Προϊόντων ΑΒΕΕ | 21.166.191 | 21.138.740 | 99,87 |
| Ελληνικά Αμυντικά Συστήματα (ΕΑΣ) ΑΒΕΕ | 713.234.093 | 712.309.053 | 99,87 |
|  |  |  |  |
| **ΣΥΓΚΟΙΝΩΝΙΕΣ** |  |  |  |
| ΑΤΤΙΚΟ ΜΕΤΡΟ ΑΕ\* | 3.826.992.169 | 3.826.992.169 | 100,00 |
| Οργανισμός Αστικών Συγκοινωνιών Αθήνας (ΟΑΣΑ)\* | 2.346.984.747 | 2.346.984.747 | 100,00 |
| Οργανισμός Σιδηροδρόμων Ελλάδος (ΟΣΕ)\* | 4.799.198.000 | 4.799.198.000 | 100,00 |
|  |  |  |  |
| **ΚΤΗΜΑΤΙΚΕΣ** |  |  |  |
| Εταιρεία Ακινήτων Δημοσίου (ΕΤΑΔ) ΑΕ (Συγχώνευση ΚΕΔ και ΕΤΑ)\*\* | 308.550.000 | 308.550.000 | 100,00 |
| Κτιριακές Υποδομές ΑΕ (Συγχώνευση ΟΣΚ, ΔΕΠΑΝΟΜ και ΘΕΜΙΣ)\* | 532.560.824 | 532.560.824 | 100,00 |
| Εθνικό Κτηματολόγιο και Χαρτογράφηση (ΕΚΧΑ) | 950.080.130 | 950.080.130 | 100,00 |
|  |  |  |  |
| ΔΙΑΦΟΡΕΣ |  |  |  |
| ΔΕΘ-HELEXPO AE | 132.557.609 | 132.557.609 | 100,00 |
| ΑΕ Εκμεταλλεύσεως Ακινήτων | 1.126.910 | 439.495 | 39,00 |
| Ανώνυμη Εταιρεία Διώρυγας Κορίνθου (ΑΕΔΙΚ) | 11.818.950 | 11.818.950 | 100,00 |
| Διεθνής Αερολιμένας Αθηνών ΑΕ | 300.000.000 | 75.000.000 | 25,00 |
| Ελληνικές Αλυκές ΑΕ | 6.966.167 | 3.844.627 | 55,19 |
| Ελληνικό Φεστιβάλ ΑΕ | 210.000 | 210.000 | 100,00 |
| Ελληνικά Ταχυδρομεία (ΕΛΤΑ) ΑΕ\* | 340.814.324 | 306.732.892 | 90,00 |
| ΕΤΒΑ Βιομηχανικές Περιοχές (ΕΤΒΑ ΒΙΠΕ) ΑΕ | 191.155.200 | 66.904.320 | 35,00 |
| Κεντρική Αγορά Θεσσαλονίκης (ΚΑΘ) ΑΕ | 18.953.760 | 18.953.760 | 100,00 |
| Κοινωνία της Πληροφορίας ΑΕ (Συγχώνευση με Ψηφιακές Ενισχύσεις ΑΕ) | 7.017.500 | 7.017.500 | 100,00 |
| Οργανισμός Κεντρικής Αγοράς Αθηνών (ΟΚΑΑ) ΑΕ (Συγχώνευση με ΕΤΑΝΑΛ) | 33.946.900 | 33.946.900 | 100,00 |
| Εθνικό Ταμείο Επιχειρηματικότητας και Ανάπτυξης (ΕΤΕΑΝ πρώην ΤΕΜΠΜΕ) | 1.181.038.700 | 1.181.038.700 | 100,00 |
| Αλεξάνδρεια Ζώνη Καινοτομίας ΑΕ | 60.000 | 60.000 | 100,00 |
| Εγνατία Οδός ΑΕ | 6.900.000.000 | 6.900.000.000 | 100,00 |
| Μονάδα Οργάνωσης της Διαχείρισης Αναπτυξιακών Προγραμμάτων (ΜΟΔ) ΑΕ | 129.140 | 129.140 | 100,00 |
| ΑΕ Μονάδων Υγείας | 12.000.000 | 12.000.000 | 100,00 |
| Invest in Greece ΑΕ (πρώην ΕΛΚΕ) | 293.400 | 293.400 | 100,00 |
| Εταιρεία Διαχείρισης Ειδικού Κεφαλαίου ΤΑΠ-ΟΤΕ (ΕΔΕΚΤ ΟΤΕ) ΑΕΠΕΥ | 300.000 | 15.000 | 5,00 |
| Ελληνική Εταιρεία Διαχείρισης Δικαιωμάτων Πνευματικής και Βιομηχανικής Ιδιοκτησίας Ελληνικού Δημοσίου ΑΕ | 45.000.000 | 45.000.000 | 100,00 |
| Λειτουργός Αγοράς Ηλεκτρικής Ενέργειας (ΛΑΓΗΕ) ΑΕ (πρώην ΔΕΣΜΗΕ ΑΕ) | 293.500 | 293.500 | 100,00 |
| Οργανισμός Ανάπτυξης Κρήτης (ΟΑΚ) ΑΕ | 532.800 | 271.728 | 51,00 |
| Οργανισμός Λιμένων νομού Εύβοιας (ΟΛΝΕ) ΑΕ | 58.694 | 58.694 | 100,00 |
| Ελληνική Εταιρεία Τοπικής Ανάπτυξης και Αυτοδιοίκησης (ΕΕΤΑΑ) ΑΕ | 2.000.000 | 480.000 | 24,00 |
| Ηλεκτρονική Διακυβέρνηση Κοινωνικής Ασφάλισης (ΗΔΙΚΑ) ΑΕ | 3.000.000 | 3.000.000 | 100,00 |
| Αθηναϊκό Πρακτορείο Ειδήσεων – Μακεδονικό Πρακτορείο Ειδήσεων (ΑΠΕ-ΜΠΕ) ΑΕ | 5.820.170 | 5.820.170 | 100,00 |
| Ταμείο Χρηματοπιστωτικής Σταθερότητας\*\* | 49.705.425.748 | 49.705.425.748 | 100,00 |
| Δημοτική Επιχείρηση Λίμνης Ιωαννίνων ΑΕ | 247.104 | 24.710 | 10,00 |
| ΚΑΪΡ Ρόδου | 576.721 | 21.694 | 3,76 |
| Εταιρείες Ομίλου Σαρακάκη (μεταφορά από χαρτοφυλάκιο ΔΕΚΑ ΑΕ): |  |  |  |
| *- Απόλλων ΑΕ Μεσιτείας Ασφαλίσεων* | 74.000 | 560 | 0,76 |
| *- Γενική Αυτοκινήτων ΑΕΒΕ* | 14.680.040 | 50.320 | 0,34 |
| *- Αφοι Σαρακάκη ΑΕΒΜΕ* | 30.070.790 | 1.160 | 0,004 |
| *- Σαρακάκης Λιανική ΑΕΒΕ* | 27.523.100 | 880 | 0,003 |
| *- ΙΑΣΩΝ ΑΒΕΕ* | 22.919.651 | 9.378 | 0,04 |
| *- Σαρακάκης Σέντερ ΑΕΤΕ* | 15.806.040 | 237.590 | 1,50 |
| *- Κτηματική και Ναυτική ΑΕ* | 6.814.670 | 221.510 | 3,25 |
| Εταιρεία Συστήματος Αμοιβών Νοσοκομείων (ΕΣΑΝ ΑΕ) | 1.000.000 | 1.000.000 | 100,00 |
| Ελληνική Διαχειριστική Εταιρεία Υδρογονανθράκων ΑΕ (ΕΔΕΥ ΑΕ) | 333.333 | 333.333 | 100,00 |
| Ταμείο Αξιοποίησης Ιδιωτικής Περιουσίας Ελληνικού Δημοσίου ΑΕ\*\* | 30.000.000 | 30.000.000 | 100,00 |
| ΓΑΙΑΟΣΕ | 42.149.200 | 42.149.200 | 100,00 |
| Παράκτιο Αττικό Μέτωπο ΑΕ | 500.000 | 500.000 | 100,00 |
| ΕΡΤ ΑΕ | 5.000.000 | 5.000.000 | 100,00 |
| Εταιρεία Αξιοποίησης Εκκλησιαστικής Ακίνητης Περιουσίας (ΕΑΕΑΠ) | 300.000 | 150.000 | 50,00 |
|  |  |  | (συνεχίζεται) |
|  |  |  |  |
| (συνέχεια) |  |  |  |
| Εταιρεία Βιομηχανικής Έρευνας & Τεχνολογικής Ανάπτυξης Μετάλλων (ΕΒΕΤΑΜ) ΑΕ  (Συγχώνευση με ΕΚΕΠΥ και ΕΤΑΚΕΙ) | 4.320.400 | 3.727.700 | 86,28 |
| ΦΟΙΝΙΞ GROUPAMA | 22.074.640 | 365 | 0,00 |
| Δημόσια Εταιρεία Συμμετοχών Ανεξάρτητος Διαχειριστής Μεταφοράς Ηλεκτρικής Ενέργειας Ανώνυμη Εταιρεία (ΔΕΣ ΑΔΜΗΕ ΑΕ) | 200.000 | 200.000 | 100,00 |
| ΕΠΟΠΤΕΥΟΜΕΝΕΣ ΑΠΟ ΤΗ ΓΕΝ. ΓΡΑΜΜΑΤΕΙΑ ΕΡΕΥΝΑΣ ΚΑΙ ΤΕΧΝΟΛΟΓΙΑΣ |  |  |  |
| Εθνικό Δίκτυο Έρευνας και Τεχνολογίας (ΕΔΕΤ) | 6.603.081 | 6.603.081 | 100,00 |
| Επιστημονικό Πάρκο Πατρών (ΕΠΠ) | 1.337.568 | 1.337.568 | 100,00 |
|  |  |  |  |
| **ΥΠΟ ΕΚΚΑΘΑΡΙΣΗ** |  |  |  |
| Ολυμπιακές Αερογραμμές | 130.385.000 | 130.385.000 | 100,00 |
| Ολυμπιακή Αεροπορία Υπηρεσίες | 354.946.354 | 354.946.354 | 100,00 |
| Ελληνική Αναπτυξιακή Εταιρεία Επενδύσεων (ΕΑΕΕ) ΑΕ | 26.208.640 | 26.208.640 | 100,00 |
| ΑΓΡΟΓΗ Α.Ε. | 5.870.000 | 5.870.000 | 100,00 |
| Δημόσια Επιχείρηση Πολεοδομίας και Στέγασης (ΔΕΠΟΣ) ΑΕ | 24.541.982 | 24.541.982 | 100,00 |
| Ιχθυοκαλλιεργητικό Κέντρο Αχελώου (ΙΧΘΥΚΑ) ΑΕ | 3.827.944 | 2.148.625 | 56,13 |
| ΑΤΕ Τεχνική Πληροφορική | 4.049.896 | 280.565 | 6,93 |
| Νέα Ανώνυμη Εταιρεία Διώρυγος Κορίνθου (ΝΑΕΔΚ) | 395.833 | 294.104 | 74,30 |
| Εταιρεία Τεχνολογικής Ανάπτυξης Τροφίμων (ΕΤΑΤ) ΑΕ | 505.000 | 502.475 | 99,50 |
| Ταμείο Εθνικής Οδοποιίας (ΤΕΟ) ΑΕ | 56.407.000 | 56.407.000 | 100,00 |
| Ενοποίηση Αρχαιολογικών Χώρων και Αναπλάσεις ΑΕ | 121.449.478 | 121.449.478 | 100,00 |
| Αγροτική Τράπεζα της Ελλάδος | 1.050.573.329 | 973.710.056 | 92,68 |
| Ταχυδρομικό Ταμιευτήριο | 1.052.524.067 | 358.313.165 | 34,04 |
| Ελληνικός Οργανισμός Εξωτερικού Εμπορίου (ΟΠΕ) ΑΕ | 623.797 | 424.182 | 68,00 |
| ΑΣΠΙΣ ΠΡΟΝΟΙΑ ΑΕΓΑ | 51.365.564 | 4.375 | 0,01 |
| Ελληνική Βιομηχανία Οχημάτων (ΕΛΒΟ) ΑΕ\* | 115.790.000 | 98.987.900 | 85,49 |
|  |  |  |  |
| **ΕΤΑΙΡΕΙΕΣ ΠΟΥ ΠΡΟΗΛΘΑΝ ΑΠΟ ΤΗΝ ΚΑΤΑΡΓΗΣΗ ΤΟΥ ΕΟΜΜΕΧ** |  |  |  |
| Ελληνικό Κέντρο Τεχνολογίας και Σχεδιασμού (ΕΛΚΕΔΕ) ΑΕ (υπό εκκαθάριση) | 452.577 | 230.860 | 51,01 |
| Ελληνικό Κέντρο Αργιλομάζης (ΕΛΚΕΑ) ΑΕ (υπό εκκαθάριση) | 1.444.393 | 1.092.539 | 75,64 |
| Ελληνικό Κέντρο Αργυροχρυσοχοΐας (ΕΛΚΑ) ΑΕ (υπό εκκαθάριση) | 58.700 | 38.713 | 65,95 |
| Κέντρο Ελληνικής Γούνας (ΚΕΓ) ΑΕ (υπό εκκαθάριση) | 58.600 | 29.886 | 51,00 |
| Βιοτεχνικό Πάρκο Θεσπρωτίας (ΒΙΟΠΑΘΕ) ΑΕ | 1.358.876 | 161.425 | 11,88 |
| Εθνικό Κέντρο Αξιολόγησης της Ποιότητας και της Τεχνολογίας στην Υγεία  (πρώην ΕΚΕΒΥΛ) ΑΕ | 1.266.000 | 149.599 | 11,82 |
| Βιοτεχνικό πάρκο Γρεβενών (ΒΙΟΠΑΓΡΕ) ΑΕ | 175.800 | 3.516 | 2,00 |
| Ελληνικά Συστήματα Πληροφορικής (ΕΛΣΥΠ) ΑΕ (υπό εκκαθάριση) | 784.552 | 159.892 | 20,38 |
| Βιοτεχνικό Πάρκο Χανίων ΑΕ | 60.000 | 17.400 | 29,00 |
| Κέντρο Παραδοσιακής Βιοτεχνίας Ιωαννίνων (ΚΕΠΑΒΙ) ΑΕ | 147.000 | 6.027 | 4,10 |
| Εκθετήριο Δημοπρατήριο Γούνας ΑΕ | 319.680 | 1.305 | 0,41 |
| ΤΑΝΕΟ ΑΕ | 1.000.000 | 1.000.000 | 100,00 |

Πηγή: Γενική Γραμματεία Δημόσιας Περιουσίας

\* Επιχειρήσεις που μεταβιβάζονται στην ΕΔΗΣ-Παράρτημα Δ’ (βλ. ν. 4389/2016 (ΦΕΚ 94/ τ.Α’) & Ομάδα Β’ (βλ. παρ.3 αρ.2 ν. 4425/2016 (ΦΕΚ 185/τ.Α’ ) όταν η εταιρεία αποκτήσει νομική προσωπικότητα (βλ. παρ.2 αρ. 184 ν. 4389/2016 (ΦΕΚ 94/τ.Α’)

\*\* βλ. παρ. 1 αρ. 188 ν. 4389/2016 (ΦΕΚ 94/τ.Α’)

**Γενική Γραμματεία Δημόσιας Περιουσίας**

Η Κυβέρνηση προωθεί σταθερά μια πολιτική ορθολογικής διαχείρισης και στοχευμένης αξιοποίησης της περιουσίας του Δημοσίου, η οποία μπορεί να εξασφαλίσει σημαντικά, σταθερά και σε μακροχρόνια βάση έσοδα για το Δημόσιο, να μειώσει το ύψος του χρέους, και να δημιουργήσει πρόσθετα αναπτυξιακά οφέλη. Η πολιτική αυτή έχει ως βασικούς άξονες την καταγραφή, την προστασία και την αξιοποίηση της ακίνητης περιουσίας του Δημοσίου, το πρόγραμμα Αποκρατικοποιήσεων και τον εκσυγχρονισμό και την απλοποίηση των διαδικασιών και του νομοθετικού πλαισίου.

Αναλυτικά:

***Καταγραφή***

Σχετικά με την καταγραφή της Δημόσιας Περιουσίας βρίσκονται σε εξέλιξη δύο σημαντικά έργα:

* Ψηφιακές ***Υπηρεσίες Δημόσιας Περιουσίας και Εθνικών Κληροδοτημάτων (ΨΥΔΗΠΕΕΚ****)*

Αντικείμενο του έργου είναι η υποστήριξη όλων των διαδικασιών των υπηρεσιών της Γενικής Διεύθυνσης Δημόσιας Περιουσίας, μέσω της ψηφιοποίησης και διάθεσης διαγραμμάτων και εγγράφων καθώς και της δημιουργίας περιγραφικής και γεωγραφικής βάσης δεδομένων. Στόχος για το 2017 είναι η πλήρης εφαρμογή των ψηφιακών υπηρεσιών και η δημιουργία πλατφόρμας ηλεκτρονικών δημοπρασιών (παραχώρηση χρήσης αιγιαλού και παραλίας, αμμοληψιών κ.λπ.), σε συνεργασία με τη ΓΓΠΣ.

* ***Μητρώο Ακίνητης Περιουσίας (ΜΑΠ)***

Το ΜΑΠ αποτελεί βασική δράση της ΓΓΔΠ για την καταγραφή, σε ενιαίο Μητρώο, όλης της ακίνητης περιουσίας φορέων του Δημοσίου Τομέα. Το Μητρώο Ακίνητης Περιουσίας είναι ένα συνεχώς επικαιροποιούμενο γεωγραφικό και περιγραφικό μητρώο, στο οποίο διασυνδέονται οι βάσεις δεδομένων της δημόσιας περιουσίας όλων των Υπουργείων. Στόχος για το 2017 είναι η ολοκλήρωση των διαλειτουργικοτήτων με τα πληροφοριακά συστήματα φορέων του δημοσίου.

***Προστασία***

Βασική αποστολή των Υπηρεσιών της ΓΓΔΠ είναι η προστασία της Ιδιωτικής και Κοινόχρηστης περιουσίας του Δημοσίου. Στόχος της ΓΓΔΠ είναι, μετά την ολοκλήρωση του ΨΥΔΗΠΕΕΚ, η καταχώριση ανά τακτά χρονικά διαστήματα, των χωρικών μεταβολών στις συντεταγμένες των Δημοσίων Κτημάτων και των ακτών όλης της Χώρας με την αξιοποίηση δορυφορικών δεδομένων.

***Αξιοποίηση***

Στόχος για το 2017 είναι η κάλυψη μέρους των στεγαστικών αναγκών των υπηρεσιών και Οργανισμών του Δημοσίου με αξιοποίηση της ακίνητης κτηριακής περιουσίας του ώστε να υπάρξει δραστική μείωση των λειτουργικών δαπανών του.

Άμεσα έσοδα για τον Κρατικό Προϋπολογισμό μπορούν να εξασφαλισθούν και από την εκποίηση των κατεχομένων Δημοσίων και Ανταλλαξίμων Κτημάτων. Η εξαγορά των κατεχομένων Δημοσίων και Aνταλλαξίμων Kτημάτων, αποτελεί λύση αξιοποίησης της Δημόσιας Περιουσίας με πολλαπλή στόχευση:

* Την εξάλειψη κοινωνικών συγκρούσεων και αναστατώσεων που εκδηλώνονται κάθε φορά που η Πολιτεία σπεύδει να προστατεύσει την περιουσία της.
* Την αποτελεσματική προστασία της κοινόχρηστης περιουσίας του Δημοσίου καθώς και της περιουσίας που θα προκύψει κατά την υλοποίηση του Εθνικού Κτηματολογίου.
* Την απελευθέρωση των αρμοδίων διοικητικών υπηρεσιών και των δικαστηρίων από σημαντικό αριθμό δικών, εξόδων και γραφειοκρατικών διαδικασιών.

Σημαντικά έσοδα μπορούν να εξασφαλισθούν και από την τροποποίηση της διαδικασίας παραχώρησης της χρήσης του αιγιαλού και της παραλίας, με διενέργεια ηλεκτρονικών δημοπρασιών και εντατικοποίηση των ελέγχων των αυθαίρετων καταπατήσεων του αιγιαλού.

Επίσης, στόχος της ΓΓΔΠ είναι η επικαιροποίηση και η απλούστευση του νομοθετικού πλαισίου που διέπει τον αιγιαλό – παραλία με αξιοποίηση των νέων τεχνολογιών. Η στόχευση θα είναι διπλή: αφενός, να διασφαλίζεται η προστασία του αιγιαλού και της παραλίας και αφετέρου να προωθείται και να διευκολύνεται η αναπτυξιακή πολιτική της χώρας.

***Πρόγραμμα Αποκρατικοποιήσεων***

Στόχος της Μονάδας Αποκρατικοποιήσεων και Διαχείρισης Κινητών Αξιών για το 2017 είναι η βελτίωση και εκσυγχρονισμός του θεσμικού πλαισίου λειτουργίας, κυρίως σε θέματα εταιρικής διακυβέρνησης κατά τα πρότυπα του ΟΟΣΑ, για όλες τις ΔΕΚΟ του κεφαλαίου Α’ του ν. 3429/2005 καθώς και η αποτελεσματικότερη και οικονομικά αποδοτικότερη διαχείριση του εταιρικού χαρτοφυλακίου του Κράτους.

Ειδικότερα :

* Η ενίσχυση και ο εκσυγχρονισμός του θεσμικού πλαισίου λειτουργίας των Δημοσίων Επιχειρήσεων και Οργανισμών.
* Η έγκαιρη διευθέτηση και διεκπεραίωση όλων των διαδικασιών και θεμάτων που αναφύονται κατά τη διαδικασία αποκρατικοποιήσεων.
* Η Ανάληψη πρωτοβουλιών για τον κεντρικό συντονισμό των ενεργειών όλων των συνεμπλεκόμενων φορέων για την ταχύτερη διεκπεραίωση εκκρεμών ζητημάτων με σκοπό την προστασία των συμφερόντων του Δημοσίου και την επίτευξη του μέγιστου δημοσιονομικού οφέλους.

***Εκσυγχρονισμός διαδικασιών και απλοποίηση νομοθετικού πλαισίου***

Μέσω της δημιουργίας του Μητρώου Αξιών Ακινήτων επιδιώκεται:

* Η δημιουργία του οικονομικού προφίλ τόσο των Δημοσίων όσο και των Ιδιωτικών ακινήτων της χώρας σε ενιαία βάση δεδομένων τόσο για την άσκηση της εκάστοτε πολιτικής όσο και για την ορθολογικότερη διαχείριση – αξιοποίηση της Δημόσιας Περιουσίας.
* Η δημιουργία σε κεντρικό επίπεδο ηλεκτρονικού Μητρώου (βάσης δεδομένων) Αξιών Ακινήτων επί καταλλήλων γεωχωρικών δεδομένων, με συγκέντρωση αξιόπιστων στοιχείων των φορέων που τα διαθέτουν, για τη διαρκή παρακολούθηση της αγοράς ακινήτων.
* Η μετάβαση από το σύστημα Αντικειμενικών Αξιών Ακινήτων σε σύστημα Μεσοσταθμικών Εμπορικών Αξιών Ακινήτων, με τη χρήση και την επεξεργασία του Ηλεκτρονικού Μητρώου Αξιών Ακινήτων.
* Η διαρκής εξέλιξη-αναβάθμιση του συστήματος Μεσοσταθμικών Εμπορικών Αξιών Ακινήτων, ώστε να αποτελέσει αξιόπιστο εργαλείο για την εμπέδωση διαφάνειας στη συναλλαγή Κράτους - Πολίτη που αφορά τα ακίνητα καθώς και την ορθολογικότερη διαχείριση και αξιοποίηση της Δημόσιας Περιουσίας.

Προγραμματίζεται η επανεξέταση του κώδικα απαλλοτριώσεων με γνώμονα την απλοποίηση των διαδικασιών και την εναρμόνιση με τις κοινοτικές δεσμεύσεις με απώτερο σκοπό την εξοικονόμηση δημόσιων δαπανών.